Sutarties specialiųjų sąlygų 1 priedas

# UAB „LG KELEIVIAMS” KELEIVINIŲ RIEDMENŲ SKUBIOS TECHNINĖS PAGALBOS KELYJE PASLAUGŲ PIRKIMO TECHNINĖ SPECIFIKACIJA

1. **PIRKIMO OBJEKTAS**
   1. UAB „LG keleiviams“ (toliau – Užsakovas) keleivinių riedmenų (traukinių) skubios techninės pagalbos Lietuvos Respublikos geležinkelių keliuose paslaugų (pagalbinio lokomotyvo paslaugų) pirkimas. Paslaugų tikslas – užtikrinti prisiimtų visuomenės aptarnavimo įsipareigojimų vežti keleivius geležinkelių transportu nepertraukiamą vykdymą;
   2. BVPŽ kodas: 60210000-3.
2. **PIRKIMO OBJEKTO PRITAIKYMO SRITIS**
   1. Keleivinių riedmenų (traukinių) skubios techninės pagalbos paslaugos paskirtis – maršrute sugedusių ir neturinčių galimybės sava eiga važiuoti Užsakovo keleivinių riedmenų (traukinių) transportavimo techninė pagalba iki nustatyto keleivinio maršruto pabaigos arba kitos sutartos vietos Lietuvos Respublikos (toliau – LR) geležinkelių 1520 mm ir 1435 mm tinkle, Rusijos Federacijos Kaliningrado srities pasienio ruože bei Lenkijos Respublikos (toliau \_Lenkijos) pasienio stotyje Mockava bei LR ir Lenkijos tarpstotyje valstybinė siena – Mockavos stotis (toliau – Paslaugos/Paslauga).
3. **TECHNINIAI REIKALAVIMAI, KURIUOS TURI ATITIKTI PERKAMOS PASLAUGOS**
   1. **BENDROSIOS TECHNINĖS SPECIFIKACIJOS**
      1. Teikiant keleivinių riedmenų (traukinių) techninės pagalbos paslaugą Paslaugų teikėjas turi laikytis Lietuvos Respublikos geležinkelių transporto eismo saugos įstatymo[[1]](#footnote-1), Lietuvos Respublikos geležinkelių transporto kodekso[[2]](#footnote-2), geležinkelių eismo taisyklių[[3]](#footnote-3) ir kitos AB „Lietuvos geležinkeliai“ patvirtintos norminės techninės dokumentacijos[[4]](#footnote-4), reglamentuojančios geležinkelių transporto eismą, reikalavimų.
   2. **PIRKIMO OBJEKTO SAVYBĖS, FUNKCINIAI REIKALAVIMAI, NORIMAS REZULTATAS**
      1. Paslaugų teikėjas prie sugedusio Užsakovo keleivinio riedmens (traukinio) bet kurioje Lietuvos Respublikos geležinkelių 1520 mm ir 1435 mm tinklo vietoje, Rusijos Federacijos Kaliningrado srities pasienio ruože bei Lenkijos pasienio stotyje Mockava bei LR ir Lenkijos tarpstotyje valstybinė siena – Mockavos stotis turi atvykti maksimaliai greitai, bet neilgiau nei per 3 valandas vėžėje 1520 mm, per 4 valandas vėžėje 1435 mm nuo Paslaugos užsakymo.
      2. Paslaugų teikėjas pagal pagalbinio traukos riedmens užsakymo procesą (1 priedas) gavęs užklausą iš Užsakovo ar jo įgalioto asmens prieš techninės pagalbos suteikimą, turi neilgiau nei per 30 minučių pateikti informaciją, kiek apytiksliai laiko užtruks atvykti pagalbiniam traukos riedmeniui iki sugedusio keleivinio riedmens (traukinio) nuo Paslaugos užsakymo, taip pat nurodyti pagalbinio traukos riedmens seriją.
   3. Techninės pagalbos traukos riedmuo turi:
      1. Būti techniškai tvarkingas, jam turi būti atlikti visi reglamentuoti planinių techninių priežiūrų bei remontų darbai;
      2. Turėti stabdžių sistemą, kuri atitinka Geležinkelio riedmenų stabdžių naudojimo taisyklių R/86 (2 priedas) reikalavimus;
      3. Turėti „SA-3“ arba lygiaverčius, su esamais Užsakovo keleivinių riedmenimis (traukiniais) suderinamus sukabinimo įtaisus;
      4. Turėti ne mažesnį kaip 80 km/val. konstrukcinį greitį.
      5. Turėti galimybę būti eksploatuojamas 1520 mm arba 1435 mm pločio geležinkelio tinkle;
      6. Turėti GSM-R įrangą.
   4. Techninės pagalbos traukos riedmens mašinistas turi:
      1. Turėti teisę valdyti techninės pagalbos traukos riedmenį bei jį valdyti atliekant Paslaugą;
      2. Užtikrinti sugedusio keleivinio riedmens (traukinio) gabenimą geležinkelio linijoje keleiviniam eismui nustatytu greičiu, bet neviršijant traukos riedmens greičio charakteristikų;
      3. Užtikrinti saugų transportuojamo keleivinio riedmens (traukinio) sustojimą keleivių įlaipinimui/išlaipinimui traukinių tvarkaraštyje nurodytose stotyse ar stotelėse.
   5. Atvykus pagalbiniam traukos riedmeniui mašinistas ir/ar kitas darbuotojas privalo padėti sugedusio keleivinio riedmens mašinistui ir/ar kitam darbuotojui sujungti abu riedmenis (padėti prijungti sankabos adapterį, stabdžių sistemos jungtis ir k.t.), kad būtų galima baigti maršrutą iš gedimo vietos;
   6. Paslaugų teikėjas įsipareigoja sugedusį keleivinį riedmenį (traukinį) su sustojimais pagal tvarkaraštį transportuoti į galutinę maršruto stotį ir/arba iki kitos sutartos geležinkelių stoties ar privažiuojamojo kelio;
   7. Paslaugų teikėjas turi užtikrinti techninės pagalbos suteikimą visame Lietuvos Respublikos geležinkelių tinkle, Rusijos Federacijos Kaliningrado srities pasienio ruože bei Lenkijos pasienio stotyje Mockava bei LR ir Lenkijos tarpstotyje valstybinė siena – Mockavos stotis.
4. **DOKUMENTAI, REIKALINGI PIRKIMO OBJEKTO TECHNINĖMS SAVYBĖMS IR KOKYBEI PATVIRTINTI**
   1. **DOKUMENTAI, KURIUOS REIKIA PATEIKTI PERDUODANT SUTEIKTAS PASLAUGAS**
      1. Suteiktos Paslaugos mašinisto kelionlapis, forma T-5;
      2. Suteiktos Paslaugos priėmimo-perdavimo aktas.

1. <https://www.e-tar.lt/portal/lt/legalAct/TAR.C7A984833333/asr> [↑](#footnote-ref-1)
2. <https://e-seimas.lrs.lt/portal/legalAct/lt/TAD/TAIS.232217/asr> [↑](#footnote-ref-2)
3. <https://www.e-tar.lt/portal/lt/legalAct/TAR.749A8714F911/xTnECWyunL> [↑](#footnote-ref-3)
4. <http://infrastructure.litrail.lt/normine-technine-dokumentacija> [↑](#footnote-ref-4)