**PASLAUGŲ PIRKIMO–PARDAVIMO SUTARTIS NR.**

2020 m. d.

Vilnius

**SPECIALIOSIOS SĄLYGOS**

**UAB „LG Keleiviams“***,*juridinio asmens kodas 305052228, atstovaujama Bendrovės generalinio direktoriaus Lino Baužio, veikiančio pagal Bendrovės įstatus (toliau – **Užsakovas**) (toliau – **Užsakovas**), ir

**Akcinė bendrovė „LG CARGO“** (toliau − **Paslaugų teikėjas**), atstovaujama Pardavimų ir klientų aptarnavimo departamento direktoriaus Mindaugo Gudaičio, veikiančio pagal 2020-01-16 įgaliojimą Nr. ĮG(CARGO)-10 toliau kartu vadinami **„Šalimis“**, o kiekviena atskirai – **„Šalimi“**, sudarė šią paslaugų pirkimo–pardavimo sutartį, toliau vadinamą **„Sutartimi“**, ir susitarė dėl toliau išvardintų sąlygų:

1. **SUTARTIES DALYKAS**

Sutarties dalykas – keleivinių riedmenų techninės pagalbos paslaugų (toliau – **Paslaugos**) pirkimas–pardavimas.

1.2. Paslaugų suteikimo vietos nurodytos 1 priedo 3.7 punkte, o konkreti užsakymo vieta nurodoma kiekvieno užsakymo metu.

1.3..Paslaugas priimti Užsakovo įgalioto atsakingo asmens kontaktiniai duomenys bus nurodomi kiekvieno užsakymo metu.

1. **SUTARTIES KAINA IR / ARBA KAINODAROS TAISYKLĖS IR MOKĖJIMO SĄLYGOS**

2.1. Sutarčiai taikoma fiksuoto įkainio su peržiūra kainodaros metodas. Perkama pagal poreikį, pagal Sutarties Specialiųjų sąlygų 2.2 punkte numatytą įkainį, neviršijant Sutarties Specialiųjų sąlygų 2.2 punkte nurodytos Sutarties maksimalios kainos.

2.2. Atsižvelgiant į Sutarties Specialiųjų sąlygų 2.1 punktą:

Sutarties maksimali kaina yra:

30 000,00 Eur (trisdešimt tūkstančių eurų Eur ir 00 ct) be pridėtinės vertės mokesčio (toliau – **PVM**);

6 300,00 Eur (šeši tūkstančiai trys šimtai eurų ir 00 ct) PVM;

36 300,00 Eur (trisdešimt šeši tūkstančiai trys šimtai eurų ir 00 ct) su PVM.

Paslaugų įkainiai yra tokie:

1. Pagalbinio lokomotyvo paslaugų kaina už 1 valandą: 178,00 Eur be PVM;
2. Atvykimo į gedimo vietą/išvykimo iš jos paslaugų kaina už 1 kilometrą: 3,30 Eur be PVM.

2.3. Apmokėjimo sąlygos: už faktiškai per mėnesį suteiktas Paslaugas Užsakovas sumoka Paslaugų teikėjui kartą per mėnesį pagal paslaugų priėmimo-perdavimo aktus per 30 (trisdešimt) kalendorinių dienų Sutarties Bendrosiose sąlygose nustatyta tvarka.

**3. PASLAUGŲ SUTEIKIMAS**

3.1. Paslaugų teikimo sąlygos yra nurodytos Sutarties Specialiųjų sąlygų 1 ir 2 prieduose. Sutarties specialiųjų sąlygų 1 priedo 3.2.1 punkte nurodyti maksimalūs atvykimo prie sugedusio Užsakovo keleivinio riedmens (traukinio) laikai yra esminė Sutarties sąlyga.

**4. PASLAUGŲ KOKYBĖ IR GARANTIJA**

4.1. Paslaugos turi būti suteiktos kokybiškai pagal Sutartyje ir jos prieduose nustatytus reikalavimus.

4.2. Paslaugų trūkumų nustatymo bei šalinimo tvarka numatyta Sutarties Bendrosiose sąlygose.

**5. ŠALIŲ ATSAKOMYBĖ**

5.1. Jei Paslaugų teikėjas netinkamai, nekokybiškai, ne pagal Sutarties ir (ar) jos priedų reikalavimus vykdo prievoles pagal Sutartį, Paslaugų teikėjas, gavęs Užsakovo reikalavimą raštu, už kiekvieną atskirą atvejį privalo sumokėti 390,00 Eur (trijų šimtų devyniasdešimties eurų 00 ct)dydžio baudą (-as), kuri Šalių susitarimu laikoma minimaliais Užsakovo nuostoliais ir įsipareigoja padengti visus Užsakovo tiesioginius nuostolius, kurių nepadengia nurodyta bauda(-os) (pvz., įskaitant, bet neapsiribojant, Paslaugas įsigyjant iš trečiųjų asmenų)*.*

5.2. Jei Užsakovas uždelsia atsiskaityti už tinkamai Paslaugų teikėjo suteiktas ir perduotas kokybiškas Paslaugas per Sutartyje nurodytą terminą, Paslaugų teikėjas nuo kitos dienos skaičiuoja Užsakovui 0,1 (vienos dešimtosios) procento dydžio delspinigius nuo neapmokėtos sumos, įskaitant PVM, jei jis Sutarčiai taikomas, bendrą maksimalią delspinigių skaičiavimo ribą nustatant 20 (dvidešimt) procentų nuo Sutarties maksimalios kainos, įskaitant PVM, jei jis Sutarčiai taikomas*.*

5.3. Jei Paslaugų teikėjas, vykdydamas Sutartį, nesilaiko galiojančių teisės aktų reikalavimų ir dėl to kompetentingos įgaliotos valstybinės institucijos pritaiko baudas ar kitas sankcijas Užsakovui, taip pat, jeigu dėl bet kokių aplinkybių, susijusių su Paslaugų teikėju ar jo teikiamomis Paslaugomis, Užsakovui yra taikomos bet kokios prekybinės, ekonominės ar finansinės sankcijos, embargai ar kitos ribojančios priemonės, kurias nustato, taiko ar administruoja Jungtinių Tautų Saugumo Taryba, Europos Sąjunga ar jos institucijos, Jungtinių Amerikos Valstijų vyriausybė, įskaitant JAV iždo departamento Užsienio lėšų kontrolės biurą (OFAC) ir/ar šių subjektų institucijos (toliau – **Sankcijos**), Paslaugų teikėjas įsipareigoja apsaugoti Užsakovą bei trečiuosius asmenis nuo bet kokių neigiamų pasekmių atsakyti prieš Užsakovą bei trečiuosius asmenis dėl bet kokių neigiamų pasekmių, kurias Užsakovui ar tretiesiems asmenims gali sukelti Užsakovui taikomos Sankcijos, ir atlyginti Užsakovui bei tretiesiems asmenims visus jų dėl to patirtus tiesioginius ir netiesioginius nuostolius ar žalą bei papildomas išlaidas (įskaitant, bet neapsiribojant, dėl Užsakovo dalykinės reputacijos sumenkimo, veiklos suvaržymų, verslo sandorių bei klientų praradimo ar kitų neigiamų pasekmių, susijusių su Užsakovo ar jo darbuotojų veiklos apribojimais).

Paslaugų teikėjas privalo nedelsiant, bet ne vėliau nei per 1 (vieną) darbo dieną, informuoti Užsakovą raštu, jei jam yra pritaikytos Sankcijos ar jam yra žinoma informacija apie inicijuotas arba ketinamas inicijuoti procedūras dėl Sankcijų jam ir / ar Užsakovui taikymo. Paslaugų teikėjas, pažeidęs  reikalavimą laiku informuoti Užsakovą raštu apie šiame Sutarties punkte nurodytas aplinkybes, Užsakovui pareikalavus, sumoka 10 (dešimt) % Sutarties maksimalios kainos su PVM dydžio baudą.

**6. SUTARTIES GALIOJIMAS**

6.1. Sutartis laikoma sudaryta ir įsigalioja ją pasirašius įgaliotiems Šalių atstovams.

6.2. Sutartis galioja iki 2020-12-31 (neįskaitant apmokėjimo už suteiktas Paslaugas termino) arba iki tol, kol bus išnaudota maksimali Sutarties suma, priklausomai nuo to, kuri iš šių datų bus ankstesnė. Pasibaigus Sutarties galiojimo laikotarpiui, neišnaudojus maksimalios Sutarties sumos ir nei vienai iš Šalių iki Sutarties galiojimo termino pabaigos nepranešus apie norą nebetęsti Sutarties, Sutarties galiojimas yra automatiškai atnaujinamas iki 2021-12-31 (neįskaitant apmokėjimo už suteiktas Paslaugas termino) arba iki tol, kol bus išnaudota maksimali Sutarties suma priklausomai nuo to, kuri iš šių datų būtų ankstesnė.

**7. KITOS NUOSTATOS**

7.1. Šią Sutartį sudaro Sutarties Specialiosios sąlygos ir jų priedai. Laikoma, kad Sutartį sudarantys dokumentai vienas kitą paaiškina. Esant tarpusavio neatitikimams tarp Sutarties Specialiųjų sąlygų ir jos priedų, prioritetas teikiamas šiam Šalių pasirašytam Sutarties tekstui, po to pirkimo, kurio pagrindu buvo sudaryta Sutartis, dokumentams, po to – Paslaugų teikėjo pasiūlymui.

7.2. Paslaugų teikėjas patvirtina, kad jis neprieštarauja Užsakovo reorganizavimui, atskyrimui, pertvarkymui ar įmonės perdavimui (įskaitant, bet neapsiribojant, turto arba įmonės įnešimui į trečiųjų asmenų įstatinį kapitalą ir pan.) ir, jei jis būtų vykdomas, nereikalaus jokio papildomo prievolių įvykdymo užtikrinimo. Tokiems atvejams vykdyti nebus reikalingi jokie papildomi Paslaugų teikėjo sutikimai ar leidimai. Jeigu dėl bet kokių imperatyvių teisės aktų reikalavimų tokius sutikimus ar leidimus reikėtų gauti, Paslaugų teikėjas juos įsipareigoja išduoti nedelsiant, bet ne vėliau nei per Užsakovo prašyme nurodytą terminą.

Tais atvejais, kai Užsakovo reorganizavimo, atskyrimo, pertvarkymo ar įmonės perdavimo (įskaitant, bet neapsiribojant, turto arba įmonės įnešimo į trečiųjų asmenų įstatinį kapitalą ir pan.) atveju bus numatyta, jog šioje Sutartyje nustatytos Paslaugos  yra reikalingi(-os) tiek Užsakovui, tiek ir / ar pagal šią Sutartį teises ir pareigas ar jų dalį įgijusiam ūkio subjektui, šioje Sutartyje numatytus įsipareigojimus Paslaugų teikėjas vykdys pagal poreikį tiek Užsakovo, tiek pagal šią Sutartį teises ir pareigas ar jų dalį įgijusio ūkio subjekto atžvilgiu.

Jeigu Sutarties dalykas yra padalinamas (arba prijungiamas prie kitos analogiškos sutarties, kuri sudaryta to paties pirkimo pagrindu, dalyko), Sutarties maksimali kaina, Sutarties dalyko kiekis ir kitos Sutarties sąlygos yra padalinamos (arba sujungiamos) pagal reorganizavimo, atskyrimo, pertvarkymo ar įmonės perdavimo sąlygas (jei taikomos) arba proporcingai pagal naujų Sutarties šalių prisiimamų įsipareigojimų dalį.

Užsakovo  reorganizavimo, atskyrimo, pertvarkymo ar įmonės perdavimo (įskaitant, bet neapsiribojant, turto arba įmonės įnešimo į trečiųjų asmenų įstatinį kapitalą ir pan.) atveju, Sutartis vykdoma pagal Užsakovo ir (ar) pagal šią Sutartį teises ir pareigas ar jų dalį įgijusio ūkio subjekto statusui (viešuosius) pirkimus reglamentuojančių teisės aktų reikalavimų prasme) taikytiną teisę.

7.3. Paslaugų teikėjas yra laikomas asocijuotu su Užsakovu pagal galiojančius Lietuvos Respublikos teisės aktus (Pridėtinės vertės mokesčio įstatymą, Pelno mokesčio įstatymą, Gyventojų pajamų mokesčio įstatymą).

7.4. Paslaugų teikėjas yra registruotas PVM mokėtoju Lietuvos Respublikoje.

7.5. Sutartis laikoma neteisėta ir negaliojančia, jei paaiškėjo, kad, vadovaujantis Lietuvos Respublikos nacionaliniam saugumui užtikrinti svarbių objektų apsaugos įstatymo nuostatomis, Sutartis neatitinka nacionalinio saugumo interesų. Tokios Sutarties negaliojimo momentas nustatomas vadovaujantis minėtu įstatymu.

7.6. Ši Sutartis sudaryta lietuvių kalba 2 (dviem) egzemplioriais, turinčiais vienodą teisinę galią, po vieną kiekvienai Šaliai.

7.7. Sutarties įvykdymas užtikrinamas netesybomis.

7.8. Sutarties Bendrosiose sąlygose nurodytos alternatyvios nuostatos (su prierašu „jei taikoma“, „jei tokių būtų“, „jei tokių yra“ ar pan.) taikomos tik tokiu atveju, jeigu jos konkrečiai aprašomos Sutarties Specialiosiose sąlygose.

7.9. Sutarties Specialiųjų sąlygų priedai:

7.9.1. 1 priedas – Keleivinių riedmenų techninės pagalbos paslaugų pirkimo techninė specifikacija;

7.9.2. 2 priedas – Pagalbinio traukos riedmens užsakymo procesas (prie Sutarties atskirai nepridedamas, saugomas CVP IS);

7.9.3. 3 priedas – Galimų naudoti pagalbinių traukos riedmenų sąrašas (prie Sutarties atskirai nepridedamas, pateikiamas Lietuvos transporto saugos administracijos tinklalapyje);

7.9.4. 4 priedas – Paslaugų pirkimo-pardavimo sutarties bendrosios sąlygos;

7.9.5. 5 priedas – Tiekėjo pasiūlymas Pirkimui (prie Sutarties atskirai nepridedamas, saugomas CVP IS);

7.9.6. 6 priedas – Kelionlapio T5 formos pavyzdys (prie Sutarties atskirai nepridedamas, saugomas CVP IS).

**8. ŠALIŲ ADRESAI IR REKVIZITAI**

|  |  |
| --- | --- |
| **Užsakovas** | **Paslaugų teikėjas** |
| |  | | --- | | **UAB „LG Keleiviams“** | | Mindaugo g. 12, Vilnius  Įmonės kodas 305052228  PVM kodas LT100012462811  a/s LT91 7044 0600 0829 8168  AB SEB bankas  Tel. (8 5) 269 2038  El. p. [lgkeleiviams@litrail.lt](mailto:lgkeleiviams@litrail.lt) | | **AB „LG CARGO“**  Mindaugo g. 12, VIlnius  Įmonės kodas 304977594  PVM kodas LT100012103918  a/s LT067044060008281656  AB SEB bankas  Tel. (8 5) 269 2745  El. p. [cargo@litrail.lt](mailto:cargo@litrail.lt) |

Linas Baužys] Mindaugas Gudaitis

Generalinis direktorius Pardavimų ir klientų aptarnavimo  
departamento direktorius

(parašas) (parašas)

Data: \_\_\_\_\_\_\_\_\_\_\_\_\_\_\_\_ Data: \_\_\_\_\_\_\_\_\_\_\_\_\_\_\_\_

Sutarties rengėja ir už ataskaitų paskelbimą teisės aktų nustatyta tvarka atsakinga:

Už Sutarties vykdymą ir PVM sąskaitų faktūrų per informacinę sistemą „E-sąskaita“ priėmimą Užsakovo atsakingas darbuotojas: Eksploatacijos departamento Traukinių valdymo skyriaus vyriausiasis specialistas

Įteikti: PC, FA, LGKL

Sutarties savininkas: LGKL